અમદાવાદ શહેરમાં બેરોજગારીની વાસ્તવિકતા દર્શાવતી લાઈનો.
અમદાવાદ શહેરમાં બેરોજગારીની પોલ ખુલી છે. 9 પાસની ભરતીમાં ગ્રેજ્યુએટ લોકો ઉમટ્યા છે.મીઠાખળીની ટ્રાફિક શાખા અને લાલ દરવાજા ચિલ્ડ્રન પાર્કમાં ફોર્મ લેવા યુવક-યુવતીઓની લાંબી લાઈનો લાગી, ટ્રાફિક પોલીસ પાસે ફોર્મ ખૂટી પડ્યા.
અમદાવાદમાં ટ્રાફિક બ્રિગેડ સ્વંયસેવક ભરતીના ફોર્મ મેળવવા લાંબી લાઈનો લાગી છે. જેમાં 1400 ટ્રાફિક બ્રિગેડ સ્વંય સેવકોની ભરતી કરવાની છે. તેમાં 462 મહિલા અને 938 પુરૂષની ભરતી માટે જાહેરાત કરવામાં આવી હતી. જેથી જાહેરાતના પગલે મોટી સંખ્યામાં યુવાનો ઉમટ્યા છે.જેમાં એકજ દિવસમાં કુલ 10000 ફોર્મ વિતરણ થયા હતા.
પ્રાપ્ત માહિતી પ્રમાણે આ લાઇનો કિલોમિટરો સુધી થઇ છે.અમદાવાદની બે જગ્યાઓ ઉપર આ ફોર્મ આપવામાં આવે છે. મીઠાખળી પાસે ટ્રાફિક પોલીસ સ્ટેશનની કચેરી બહાર યુવક-યુવતીઓની લાંબી કતારો લાગી છે. જ્યારે યુવક-યુવતીઓની કતારો લાગતા ચુસ્ત પોલીસ બંદોબસ્ત પણ ગોઠવાયો.